b"\n_START_ARTICLE_\nNica\n_START_SECTION_\nGeografija\n_START_PARAGRAPH_\nNica le\xc5\xbei na ekstremnem jugovzhodu Francije ob obali Sredozemskega morja, 30\xc2\xa0km zahodno od meje z Italijo._NEWLINE_Milo podnebje in idealna lega mesta sta omogo\xc4\x8dila razvoj turizma, obiskovalci so \xc5\xa1tevilni in iz celega sveta. Turisti\xc4\x8dno so Nico odkrili Angle\xc5\xbei, za \xc4\x8dasa kraljice Viktorije. Na to spominja ime pla\xc5\xbee, ki se razteza vzdol\xc5\xbe mesta - Sprehajali\xc5\xa1\xc4\x8de Angle\xc5\xbeev (Promenade des Anglais)._NEWLINE_V neposredni bli\xc5\xbeini Nice se nahaja mednarodno letali\xc5\xa1\xc4\x8de Nice C\xc3\xb4te d'Azur, drugo najve\xc4\x8dje v Franciji.\n_START_SECTION_\nZgodovina\n_START_PARAGRAPH_\nIme mesta izhaja iz gr\xc5\xa1\xc4\x8dine, Nikaia pomeni\xc2\xa0\xc2\xbbtista, ki prina\xc5\xa1a zmago\xc2\xab. Naselbina je bila v son\xc4\x8dnem Angelskem zalivu, ob ustju hudournika Paillon \xc5\xbee v pradavnih \xc4\x8dasih, kot pri\xc4\x8dajo neandertalske izkopanine v mestni \xc4\x8detrti Terra Amata._NEWLINE_V zgodovini je Nico upravljala najprej provansalska, potem savojska in kon\xc4\x8dno francoska oblast._NEWLINE_Najslavnej\xc5\xa1a prebivalca Nice sta bila politik Giuseppe Garibaldi in glasbenik Niccol\xc3\xb2 Paganini. Tudi Nietzsche je dostikrat pre\xc5\xbeivel zimo v Nici.\n_START_SECTION_\n\xc5\xa0port\n_START_PARAGRAPH_\nV mestu je med letoma 1932 in 1947 \xc5\xa1estkrat potekala dirka za Veliko nagrado Nice."